als_Latn dik_Latn sag_Latn
Nuk është ende zyrtare por do të bëhet shumë shpejt. Klubet e Superiores kanë planifikuar të ndryshojnë rregullin që limiton numrin e futbollistëve të huaj në kampionat. Burime pranë FSHF-së kanë bërë të ditur se disa nga drejtues klubesh kanë rënë dakort mes tyre dhe shumë shpejt do të bëjnë një propozim zyrtar për të ndryshuar rregulloren që këtë sezon lejonte vetëm katër lojtarë jo shqiptarë në fushë. Shumë shpejt Komiteti Ekzekutiv do të marrë në shqyrtim këtë propozim dhe gjasat janë që të miratohet duke qenë se klubet e duan një gjë të tillë. Në sezonin e ardhshëm, gjërat pritet të ndryshojnë. Superiorja do të presë një numër të madh lojtarësh të huaj dhe tregu i futbollistëve do të ndryshoj. Këtë sezon që po shkon drejt fundit, u lejuan vetëm katër lojtarë të huaj dhe presidenët e klubeve u detyruan të kërkonin lojtarë në tregun vendas dhe atë kosovar për të përforcuar skuadrat e tyre. Skuadra si Skënderbeu apo dhe Kukësi u detyruan të mos bënin përforcime sa do të kishin dashur për shkak të këtij rregulli. Presidenti Skënderbeut Ardjan Takaj mësohet të jetë bërë inisiator i këtij ndryshimi që do të aplikohet duke nisur nga sezoni i ardhshëm. Të huaj pa limit, skuadra me rradhë të shtuara e shumë futbollistë cilësorë. Kështu pritet të jetë panorama e zhvillimeve duke nisur nga vera e këtij viti e në vazhdim. E sigurtë është se edhe çmimet e lojtarëve do të njohin ndryshime të mëdha. Vlera e lojtarëve vendas pritet të ulet duke I bërë ata më pak të nevojshëm nga çfarë kanë qenë në vitet e fundit. Tre vite më parë, drejtuesit e klubeve propozuan dhe vendosën të reduktonin me kalimin e sezoneve nga gjashtë në katër lojtarë të huaj të lejuar në fushë dhe pasi e bënë këtë gjë, menduan ndryshe. Në sezonin 2014-2015, edhe pse ende nuk është bërë zyrtare, në Kategorinë Superiore është e sigurtë se do të ketë të huaj pa limit.
1 Comment
-
–E drejte-.-Me me shume te huaj ne skuadrat tona -do te kemi futboll shume me cilesor jo vetem ne Shqiperi-por do te jemi -kocke e forte- edhe ne kompeticionet europjane -.Pas fuqizimit te skuadrave- edhe te ardhurat do te jene me te majme-gje- kjo -qe do te sjelle fuqizimin dhe modernizimin e metejshem te futbollit shqiptar-….
als_Latn fra_Latn unk als_Latn